Chojniki

Chojniki (valgevene-eesti transkriptsioonis Hoiniki) on linn Valgevenes Homieli oblastis, Chojniki rajooni halduskeskus. Chojniki asub merepinnast 128 meetri kõrgusel, Homieli linnast 107 kilomeetri kaugusel.

Linnas lõpeb Vasilevičyst algav raudteelõik. Tööstusettevõtetest asuvad seal metsamajand, raudbetoonist detaile valmistav tehas, Moskva tehase Saljut filiaal (seal valmistatakse reaktiivlennukite mootoreid), jõusöödavabrik. Linnas antakse välja ajalehte Хойніцкія навіны.

Haridust annavad 4 keskkooli, muusikakool ja spordikool. Linnas on kaks kultuurimaja, neli raamatukogu, koduloomuuseum (asub Chojniki mõisa ruumides). Linnas on naiste klooster, sealne õigeusu kirik valmis aastal 1989.

Chojniki sõpruslinnaks on Ostheide.

Linnast lõunas asub Palesje riiklik radiatsioonilis-ökoloogiline kaitseala, mille direktsioon asub Chojnikis.

 Nimi 

Linna nimi tuleneb sõnast Хвоя, mis tähendab mändi.Жучкевич В. А. Краткий топонимический словарь Белоруссии. — Мн.: Изд-во БГУ, 1974. Lk. 393. Linn asub aga soode vahel ja männid seal ei kasva. Nii tõid selle nime endaga tõenäoliselt kaasa sinna ümber asunud inimesed, kes nimetasid oma uue asula vana koha järgi, mis asus tänapäeva Liscvini küla lähistel.Спиридонов М. Ф. Акт о разделе имения Брягин. 1574 г. // Беларускі археаграфічны штогоднік. Вып. 1. — Мінск, 2000. Lk. 192 Tänapäevase nimekuju on asula omandanud poola keele mõjul. Ametlikes dokumentides moondus nimi XVII sajandil, ent kohalikud elanikud kasutasid nimes v-tähte veel aastal 1912.Pietkiewicz Cz. Chojniki // Ziemia: Ilustrowany miesięznik krajoznawczy. — Warszawa, 1927. Kd. 12. № 1-24. Lk. 249—252
pisi|Chojniki park

Elanikkond

<tr valign=top><td>
 580 (1849)
 580 (1886)
 2 700 (1897)
 2 685 (1906)
 3 439 (1939)
 10 128 (1959)
 9 473 (1970)
 17 113 (1989)
 15 000 (1991)
<td>
 14 200 (2004)
 13 500 (2006)
 13 200 (2008)
 13 800 (2010)
 13 088 (2014)
 12 689 (2016)
 12 472 (2018)
 13 400 (2020)

1939. aastal oli Chojniki elanike seas valgevenelasi 38,2%, juute 47,8%, venelasi 6,1%, poolakaid 4,5%, ukrainlasi aga 2,8%.http://www.demoscope.ru/weekly/ssp/ussr_nac_39_ra.php?reg=602 Aastal 2009 oli Chojniki elanikest valgevenelasi 93,2%, juute 0,15%, venelasi 4,7%, ukrainlasi 1,21 poolakaid 0,15% aserbaidžaanlasi 0,11% ja armeenlasi 0,08%.Перепись населения 2009. Национальный состав Республики Беларусь. Kd 3. — Мн., 2011 — Lk. 114—117

 Ajalugu 

Asulat on esmamainitud 1504. aastalАrchiwum Główny Akt Dawnych w Warszawie. Аrchiwum Рrozorów і Jelskich.  Sygn. 1. S. 3,  200. Sygn. 2. S. 78. Toona jäi see Kiievi vojevoodkonda ja Kiievi maakonda. 
pisi|Vana Chojniki turuplats

XVII sajandil sai Chojnikist alev. Toona rajati selle juurde ka puust linnus, mis oli kasutusel XVIII sajandini. Seoses Poola jagamisega läks Chojniki aastal 1793 Venemaa koosseisu, kus hakkas kuuluma Minski kubermangu Retšitsa maakonda.
Asula oli läbi aegade Polozowiczite, Liubeckite, Charlińskite, Abrahamowiczite, Brzozowskite, Šuiskite ja Prozoride valdusesБельскі С. В. З гісторыі ўладароў і маёнткаў Брагіншчыны XVI—XVIII стст. // Брагинщина в контексте истории белорусско-украинского пограничья: сборник научных статей / редкол. А. Д. Лебедев (отв. ред.) [и др.]. — Минск: Четыре четверти, 2018. С. 12 — 18. 

1897. aastal elas alevis 1668 juuti. Toona asus seal kaks viinavabrikut, saekaater, rauasulatuspunkt, rööpavabrik, kolm sünagoogi ja postijaam. Aastal 1911 rajati Vasilevičyst Chojnikisse raudtee. Viimased omanikud olid Avraamovid.

1. jaanuaril 1919 võttis Valgevene NSV juhtkond vastu otsuse, et alev kuulub Valgevene koosseisu. Reaalselt läks Chojniki Valgevene NSV koosseisu aastal 1924, kus sellest sai samanimelise rajooni halduskeskus. Teise maailmasõja ajal okupeerisid Saksa väed linna 2.–13. juulini 1941, hiljem aga 25. augustist 1941 kuni 23 novembrini 1943. Linnaõigused sai Chojniki 10. novembril 1967.

Aastal 1919 liideti Chojnikiga Mališaŭ küla.

 Tuntud elanikke 
Karol Prozor – Rzeczpospolita riigitegelane
Viktar Hančarenka – Valgevene jalgpallur
Marharyta Machnieva – Valgevene aerutaja
Volha Chudzienka – Valgevene aerutaja

Viited

 Välislingid 

Poola Kuningriigi geograafiline leksikon
Linn Valgevene fotoentsüklopeedias

Kategooria:Valgevene linnad
Kategooria:Chojniki rajoon